Shah Rezza

Dato’ Sri **Raja Rezza Shah bin Raja Aman Shah** (lahir **Raja Shah Zurin bin Raja Aman Shah**; 26 Januari 1961) atau lebih dikenali sebagai **Shah Rezza** merupakan seorang pelakon lelaki Malaysia. 

Beliau meraih kemasyhuran dalam kerjaya lakonan pada tahun 1980-an, dan terkenal dengan filem termasuk *[[Ali Setan]]* (1985), *[[Marah-Marah Sayang]]* (1987) dan *[[Kolej 56]]* (1989).

Kemunculan beliau dalam bidang lakonan, sezaman dengan Sabree Fadzil, Ridzuan Hashim, Mustapha Kamal, Liza Abdullah, Ogy Ahmad Daud dan  ibu saudaranya Raja Hajjah Noor Baizura Raja Haji Shahar Shah.

## Kehidupan awal
Shah Rezza diputerakan pada 26 Januari 1961 dan merupakan anakanda bongsu daripada dua orang adik-beradik. Beliau belajar pemulihan dan pemuliharaan harta zaman di Inchbald School of Design yang terkenal di dunia di London.

## Kerjaya
Shah Rezza memulakan kerjayanya sebagai model pada usia 14 tahun pada 1970-an.

Beliau kemudian memulakan kerjaya hiburan profesional pada 1981 menerusi filem *[[Filem Mangsa, 1981|Mangsa]]*. Hanya pada 1985, beliau mula dikenali menerusi filem *[[Ali Setan]]* arahan Tan Sri Jins Shamsuddin. Kemudian beliau muncul bersama Dato' M. Nasir dan Pyan Habib menerusi filem *[[Kembara Seniman Jalanan]]* arahan Nasir Jani pada 1986.
Selain itu, beliau juga pernah mengacarakan rancangan hiburan sukaramai iaitu Muzik Muzik terbitan TV3 bersama Habibah Yusof pada tahun 1986.

Beliau muncul dalam rancangan hiburan RTM iaitu Mekar Sejambak dan **Hiburan Minggu Ini** bergandingan dengan antara lainnya Uji Rashid dan Ahmad Fauzee. Dalam tahun 1987, beliau muncul dalam tiga filem—*[[Marah-Marah Sayang]]*, *[[Balik Kampung]]* dan *[[Jejaka Perasan]]*. Beliau paling dikenali menerusi filem *[[Kolej 56]]* arahan dan lakonan Ahmad Fauzee dan dibintangi bersama Salwa Abdul Rahman.

Pada tahun 1997, beliau melangkah ke bidang muzik sebagai penerbit album kompilasi berjudul *Pedoman*, yang menampilkan lagu-lagu berunsurkan ketuhanan oleh Nassier Wahab, Ebby Saiful, Ahmad Fauzee dan Syed Sobrie.

Shah Rezza mengembangkan kepintaran perniagaannya dengan menubuhkan syarikatnya sendiri, Nusantara Gems, yang bertanggungjawab menguruskan perkahwinan Dato' Sri Siti Nurhaliza dan Dato' Sri Khalid Mohamad Jiwa pada 21 Ogos 2006.

Sejak 2006, beliau telah menganjurkan Festival Fesyen Islam Antarabangsa tahunan, bagi meraikan fesyen tradisional dan moden, dan gabungannya dengan tema Islam.

Beliau menerbitkan album berjudul *Pedoman 2* pada 2013, mengandungi lagu yang dicipta dan ditulis oleh Fauzi Marzuki, Habsah Hassan, Melly Goeslaw, S. Atan dan Akbar Nawab.

Shah Rezza memegang watak sebagai Dato’ Azizan dalam drama adaptasi *[[Cinta Tiada Ganti]]*, adaptasi dari drama Filipina lakonan Addy Ashraf dan Nelydia Senrose. Ia mengisahkan percintaan Ara dan Mukhriz yang penuh dengan ujian.

## Kehidupan peribadi

Dato' Sri Shah Rezza berasal dari Kerabat Diraja Perak dan dibesarkan oleh keluarga bonda tirinya, YBM Tengku Dato' Hajah Salwani binti Almarhum Sultan Yahya Petra di Kelantan. 

Beliau merupakan sepupu kepada Sultan Kelantan, Sultan Muhammad V.

Ayahanda beliau, *YM Tengku Sri Kelana D'Raja* Kolonel (B.) Raja Dato' Haji Aman Shah bin Raja Haji Shahar Shah meninggal dunia pada 26 Januari 2018.

## Filemografi

### Filem

### Drama

### Telefilem

### Televisyen

## Diskografi

## Gelaran dan penghargaan

Pada bulan April 2022, Dato’ Sri Shah Rezza telah dikurniakan gelaran kebesaran ***Tengku Sri Kelana D’Raja*** oleh sepupunya Sultan Kelantan, Sultan Muhammad V dengan gelaran rasmi *Yang Berhormat Mulia *'Tengku Sri Kelana D'Raja Dato' Sri Raja Rezza Shah bin Raja Aman Shah**, SSAP (Pahang); SJMK (Kelantan); DSAP, DIMP (Pahang); SK (Kelantan).''

* 
** [[Sri Sultan Ahmad Shah Pahang]] (SSAP) - **Dato' Sri** (2012)
**  [[Darjah Sri Sultan Ahmad Shah Pahang]] (DSAP) - **Dato**' (2011)
** [[Darjah Indera Mahkota Pahang]] (DIMP) - **Dato**' (2003)
* 
** Gelaran Kerabat Bergelar Kelantan - **Tengku Sri Kelana D'Raja** (2022)
** [[Darjah Seri Paduka Jiwa Mahkota Kelantan Yang Amat Mulia]] (SJMK) - **Dato** (2019)
**  Bintang Seri Kelantan (SK) (1988)

## Rujukan

## Pautan luar
*